Miguel Primo de Rivera y Urquijo

Miguel Primo de Rivera y Urquijo, nado en Donostia o 17 de agosto de 1934 e finado en Pozuelo de Alarcón, Madrid, o 3 de decembro de 2018, foi un avogado e político español, III Duque de Primo de Rivera e, ata 1985, V Marqués de Estella.Miguel Primo de Rivera en la ciudad inicia una nueva fase de 'Jerez en sus Fuentes'

 Traxectoria 
Fillo de Fernando Primo de Rivera y Sáenz de Heredia, irmán máis novo do fundador da Falange, e neto do xeneral Miguel Primo de Rivera que tralo golpe de Estado en 1923 gobernou España ata 1930. Tivo dous irmáns de pai, Rosario, falecida en 2005, e Fernanda, falecida en 2004, e outros catro irmáns (Alfredo, Macarena, Teresa e Guillermo) nados do segundo matrimonio da súa nai Rosario Urquijo con Alfredo Álvarez Pickman.

Na súa adolescencia educouse co entón príncipe e, despois, rei de España, Xoán Carlos I. Estudou a carreira de dereito en Madrid. Tralo seu paso polo Senado ocupou a Presidencia de Endiasa ata 1982. Desde entón ocupou cargos de resposabilidade en Banco de Jerez, Banco Urquijo, Renda 4, Banco Santander, Torreal e outras empresas.

Casado e divorciado de María Oriol Díaz de Bustamante, filla de Antonio María de Oriol y Urquijo, tivo nove fillos, chamados Fernando, Marqués de Estella, Pelayo, Miguel, Rocío, Bosco, María, Cosme, Damián e Inés. Casou con Reyes Martínez-Bordiú de Ochoa.

Entre as súas afeccións destacaron a caza e o golf. Chegou a ser campión do mundo de tiro ao pombiño, campión de España afeccionado de dobres de golf e un dos tiradores con escopeta de máis prestixio en España.

 Franquismo 
Ocupou distintos cargos na época franquista. Foi alcalde de Xerez da Fronteira desde 1965 a 1971. Procurador en Cortes durante o franquismo, conselleiro nacional do Movemento e conselleiro do Reino.

Na Transición española foi quen presentou nas Cortes a Lei para a Reforma Política, sendo de grande influencia en convencer aos procuradores (deputados na época franquista) a apoiar esa reforma.

Foi designado senador polo Rei Xoán Carlos nas Cortes Constituíntes de 1977.

 Notas 

 Véxase tamén 
 Bibliografía 
Memoria de la Transición. El País SA. 1995. Dep Legal B 30.728-1995.

Categoría:Políticos do País Vasco
Categoría:Nados en 1934
Categoría:Senadores de España por designación real
Categoría:Nobres de España
Categoría:Nados en Donostia
Categoría:Duques de España
Categoría:Alcaldes de Xerez da Fronteira
Categoría:Avogados
Categoría:Grandeza de España